Flavell Te Ururoa: Ngati Manawa Claims Settlement Bill Ngati Whare Claims Settlement Bill — Third Readings 
Flavell Te Ururoa: Ngati Manawa Claims Settlement Bill Ngati Whare Claims Settlement Bill — Third Readings 
[Volume:678;Page:1474] 
TE URUROA FLAVELL (Maori Party—Waiariki) 
: 
 Tena koe Mr Speaker. Kia ora tatau katoa nga mema o te Whare Paremata. Ki nga uri o Wharepakau raua ko Tangiharuru tena koutou katoa. Ko taku ko te tautoko i nga mihi ki a koutou.  
Hei timatanga korero maku ka hoki nga mahara ki te ahuatanga o te Wiri Pati. Ko tana korero i runga i te marae a i te wa i tu a ia ki te korero “He iwi rereke a Ngati Manawa.” A ko ta ratau mena ka he mai i roto i a Te Arawa ka huri atu ki a Mataatua. Ka he mai i roto o Mataatua kua hoki ano ra ki a Te Arawa. Koina tana korero ki a au. No reira kei te harikoa kua whai te Whare Paremata i nga tikanga o Te Arawa i te ra nei ma te Pati Maori e wawahi ma te Pati Maori e whakakopani. Ko taku noa ake ko te whaiwhai haere i etahi o nga korero kua korerohia. E hoa ma kei nga pakeke o te kainga haere mai. Haere mai haere mai.  
Kare au i te tino hiahia ki te whakatuarua tuatoru ranei i nga korero. Kua oti ke i a ratau te whakatakoto i te nuinga o nga korero. Engari ko taku ko te tango mai i etahi korero hei whakatakoto hei tapiritanga ki ta ratau i whakatakoto nei ki roto i te Whare Paremata. Tuatahi he huarahi hou tenei e whaiwhai haeretia nei e te Whare Paremata kia whakakaohia katoatia nga pire i te ra nei. Ra kotahi tokorima nga iwi ka haramai ki roto i nga pakitara o te Whare i te ra nei. Ko koutou Ngati Whare Ngati Manawa te hunga tuatahi a ka mutu ka whai mai ko Pahauwera ko Ngati Porou ko Ngati Maniapoto. No reira me mihi ra ki te Minita nana tonu tenei kaupapa i whakarite. He aha ai? He hiahia nona kia tere oti pai nga take. Na runga i te whakatau o te Nahinara ka mutu nga kereme katoa a nga tau tata kei mua i te aroaro ka mutu he mohio tonu nona he hiahia no te iwi kia tere whakatau i nga kereme kia kore e noho tarewa tonu mo ake nei. No reira me mihi ra ki a tatau me mihi ra ki a ia mo te ahuatanga o tenei whakaaro ahakoa kare i te whakarongo ki nga korero. A waiho tera ki reira.  
A kai te mohio tonu tatau he rori tapokopoko he ara tapokopoko te huarahi i whaiwhai haeretia nei e nga matua a kia tatu pai mai ai ki tenei rangi. I kite atu i roto i te hotera inapo nei i a au i waenganui i a koutou Ngati Manawa i nga whakaahua o te hunga na ratau tenei huarahi i para. Me te tangi o te ngakau i te mea ko ratau kua huri. Kua huri ana kua waiho ake ma koutou tenei whakatipuranga e whakatinana. Koinei te tangi o te ngakau. Kua korerohia ko te ahuatanga o te korero ki a Wiri Pati ki a Waiparera Mandy haramai haere mai. Na to rangatira tenei take i kokiri piki heke. Na to rangatira tonu i kawe i te wa o te kino i te wa o te pai. Ko etahi ka pohehe mama noa iho te whakakotahitanga o nga iwi. Ko taku e ki nei e kao. E kao. I etahi wa ka noho tukituki nga mahunga o te tuakana me te taina o te tuahine me te tungane o te mama me te papa a o nga tamariki me nga koroua me nga kuia. Ki taku mohio i pera rawa te ahuatanga ki a koutou kei aku rangatira. Ko etahi kai te hiahia a tikina! Tikina! Te wa ana kei mua i te aroaro ko etahi ka ki e taihoa. Taihoa he ra ano apopo. No reira kati ko taku he mihi ki a koutou e para nei i tenei huarahi me te mohio ano hoki he ara tapokopoko he ara uaua a kia taea ai e etahi te ki kia kore e taka kia totara wahi rua te noho engari i te ra nei kua whakakotahi mai. Pai mai kino mai kua eke kua eke panuku kua eke tangaroa te kaupapa i te ra nei.  
A kati ko ta te Wiri Pati korero riro whenua atu hoki whenua mai. Koina tana korero. Me te mohio ano hoki kai te whaiwhai haere ano hoki a Ngati Whare i tera momo tauira. I riro whenua atu hoki whenua mai. Anei au e patai i te patai—a tena mena koira te whakatinanatanga o te korero he aha te take ana i tikina atu e te Wiri Pati i te huarahi ki te CNI a ka mutu ka waiho ake kia tarewa tonu te take o te whenua a mo ake nei. Mo te wa mo te wa. Tera pea he hiahia nona kia tau nga take o te iwi i te tuatahi a-moni nei kia tae atu etahi paku hereni ki roto i te pukoro hei timatanga korero a waiho ake te whenua. Kei te pai te whenua ka hoki mai ki te whenua. Engari ko taku e ki nei a kai reira tonu etahi raruraru me whakatakoto ki mua i te aroaro o te Whare Paremata.  
I tikina atu e te Wiri Pati te putea i te tuatahi ki te taha ki a Ngati Manawa hei oranga mo te iwi mo tenei wa. Taihoa ake nei kua hoki ano ia ki te tiki i te whenua. Ahakoa kua ea te ahuatanga o te moni i tenei ra me etahi korero kua korerohia kei reira tonu te take o te whenua e noho tarewa ana. Na ko taku e patai nei i te patai. Ae ranei kei te mohio a Ngati Manawa ki tona rohe potae kare ranei. Ki taku mohio ae. Ae ranei kare ranei kei te mohio a Ngati Whare ki tona ake rohe potae kare ranei. Ko taku e ki nei ae. Ka patai te patai a tena he aha te raruraru o tenei mea o te mana whenua e hiahiatia nei e wanangatia nei e etahi? Ko nga whenua o Ngati Manawa kei te mohio tonutia. Ko nga whenua o Ngati Whare kei te mohio tonutia. Engari he aha te take kua noho taupatupatu etahi o nga korero mo nga ngahere. Kare au i te tino marama ki te tikanga o tera. No reira kati te tikanga ia a ka tere tau tera take kia mohio mai ai te motu a ko te whenua o roto o Ngati Manawa ko te whenua o roto o Ngati Whare kua roa tera take e korerohia ana e wanangahia ana. Kua mohio te motu a anei te rohe potae o Ngati Whare o Ngati Manawa. Kare i ko atu kare i ko mai. Te tumanako ia ka rongo ake nga taringa o etahi o nga iwi ki tera momo korero. I te mea ki te kore ka noho taupatupatu a te mutunga mai ko te kooti. Ka waiho ake ma te tiati Pakeha e whakariterite i nga whakataunga te tikanga ka noho ki waenganui i te iwi tonu. A tera tera.  
A inapo nei i korero mai tetahi o te iwi o Ngati Manawa ki tetahi o nga apiha o te Karauna e kai te tere haere nga kereme ne? Ka ki mai te wahine nei e kao he nui nga kereme kai mua i te aroaro. Ko tana korero a tena mena ka whakahoki koe i nga rawa katoa ki te Maori kua tere mutu? Ka tatari ake au ki te korero a te apiha kare au i rongo i te whakautu. Me noho wahangu na runga i te ahuatanga o tana korero mo te Karauna. Engari e tika ana tera korero.  
A koinei au e ki nei mena ka ki mai etahi Ngati Whare ki a koutou Ngati Manawa ki a koutou koinei te mutunga mai ko taku ki a koutou kao. Kao. Tonoa nga tamariki kia hoki mai. Kare ano kia oti noa. He kongakonga kei runga i te tepu kua whakahokia ki a koe. Ara ano te nuinga o nga rawa te tikanga kua hoki mai ki a koutou. Ko taku e ki nei tonoa wa koutou tamariki mokopuna ki te Whare Paremata a te wa. Kaua e pohehe koinei te mutunga mai. E he pai mo naianei he pai mo naianei engari a nga tau kei mua i te aroaro ki atu ki nga mokopuna hoki mai. Tikina nga rawa. Kei te penei tonu taku korero i te mea te korero a te tangata inapo nei ha he aha i tere ai te Kawanatanga ki te tuku i te koha nui ki te South Canterbury Finance engari matau te Maori e hia ke nei nga tau e tatari ana. Toru marama a ka whakatau te Kawanatanga tukuna te miriona tara ki te South Canterbury Finance. No reira koinei au e ki nei whakahokia nga tamariki. Tonoa nga tamariki kia hoki mai.  
A kati kupu whakamutunga kei wareware i a au. Tetahi take nui e pa ana ki te maunga o Tawhiuau. Kua puta te korero a te Minita kai roto a Tawhiuau i te pire nei ae ka tae atu ki nga ringaringa o Ngati Manawa a ka mutu he wa poto nei ka whakahokia ki te Karauna. Me te mohio ano hoki ko te korero a Ngai Tuhoe whakahokia Te Urewera ki a Ngai Tuhoe. Kare au i te whakahe i tera korero kai te pai. Ma Ngai Tuhoe tera e kokiri engari ko te whakatupato ke kei roto a Tawhiuau i te National Park o Te Urewera. No reira kei reira tetahi raru. No reira he inoi noa atu ki te Minita kia ata tiaki pai i te ahuatanga ki a Tawhiuau. Ko te korero kua puta i te Minita ko Tawhiuau te maunga Tawhiuau ko Ngati Manawa kare i ko atu kare i ko mai. No reira waiho tera take ki runga i te tepu.  
Kati kua rahi maku engari ka mihi ki nga ringaringa ki nga waewae o te Karauna na ratau i kokiri i nga take nei. Kare ano enei kia korero mo ratau. Ka mihi ki a koutou katoa. Ka mutu ki a koutou nga tamariki nga mokopuna o Ngati Whare Ngati Manawa nau mai ki te Whare Paremata. Kua tutuki kua tutuki kua eke tena koutou tena koutou kia ora tatau. 
[ 
Greetings Mr Speaker and to all of the members of Parliament. I wish to welcome the descendants of Wharepakau and Tangiharuru. I support the acknowledgments expressed to you.  
To begin my speech I recall the nature of Bill Bird. This pertains to something he said on the marae as he was delivering a formal speech: “Ngati Manawa is a unique tribe.” For them if anything goes wrong in Te Arawa they turn to Mataatua. If anything goes wrong in Mataatua they turn to Te Arawa. That is what he told me. And so I am delighted that Parliament has followed the protocols of Te Arawa today that the Maori Party commences and concludes this occasion. I want to endorse the sentiments of my colleagues. I welcome the elders from home. Welcome welcome.  
I do not really want to repeat what has already been said; they have already presented most of the information. However I wish to provide additional information in Parliament. Firstly a new pathway is being followed in Parliament whereby the bills are brought together on this day. On a single day five tribes have arrived within the walls of the House. Ngati Whare and Ngati Manawa you are the first group followed by Ngati Pahauwera Ngati Porou and Ngati Maniapoto. Therefore I congratulate the Minister in charge of this initiative. Why? Because he wants to swiftly address the Treaty issues. Due to the decision of National all Treaty claims will be quickly settled within the coming years. The Minister knows that tribes also want to swiftly settle the claims. They will not remain up in the air for ever. And so I wish to congratulate everyone and particularly the Minister even though he is not listening to the speeches. I will leave it at that.  
Now we all know that our ancestors travelled a tough road to reach this day. Last night in a hotel while I was amongst you Ngati Manawa I saw photos of those who paved the way. My heart wept because they have passed away. They have passed on and this generation is left to complete their work. Hence my sadness. I have spoken of Bill Bird’s Te Waiparera nature and I welcome Mandy—welcome. Your husband advanced this matter through the ups and downs. Your husband advanced the cause through the good times and the bad. Some assume that it is easy to unite the tribes. I say no it is not. No. Sometimes the older sibling clashes with the younger sibling. Or the sister and brother. Or the mother and father. Or the children and elders. I understand that that was the situation with you my esteemed friends. Some want to grab it! Grab it! But when it comes to the time they would say to take your time there is another day tomorrow. And so I congratulate you for paving the way knowing that it is a tough process to avoid dividing the people. But today you are united. Through the good and bad this bill has reached its completion.  
As Bill Bird said land taken must be returned. That is what he said. And Ngati Whare is following that example that land taken must be returned. If that was the case then why did Bill Bird choose the pathway of the CNI settlement to leave issues pertaining to the land for a time? Perhaps he wanted to settle the tribe’s monetary issues to begin discussions and leave the land. The land is fine; it will return. But I am saying that there are problems that must be presented before Parliament.  
Bill Bird used the money given to Ngati Manawa for the benefit of the tribe. In time he was to return to get the land. Although financial compensation has been addressed here today and discussions have taken place issues pertaining to the land remain. I am just asking the question. Do Ngati Manawa know their tribal boundaries? I know that they do. Do Ngati Whare know their tribal boundaries? I say they do. So I ask what is wrong with the matter of the allocation of land interests in discussions and debates by some. The lands of Ngati Manawa are known. The lands of Ngati Whare are known. But why are there arguments in talks relating to the forests? I do not know why that is the case. That matter should be dealt with swiftly so that the nation will know that the lands within Ngati Manawa and Ngati Whare have been discussed over a long period of time. The nation will know the domains of Ngati Whare and Ngati Manawa. There is no doubt about it. Hopefully other tribes will hear that message. Because it has taken a long time and if it does not happen we end up in court where a Pakeha judge will make his determination. It should remain amongst the tribe and that is that.  
Last night a member of Ngati Manawa asked an officer of the Crown whether the Treaty claims process is progressing quickly. And this woman replied that no several claims lie ahead. And the tribal member said that if you give the assets back to Maori it will be quickly completed. I waited for the officer’s response and did not hear it because—I should be quiet about that due to what the officer said about the Crown. But that statement is correct.  
And so I say to Ngati Whare and to Ngati Manawa that this is not the end for you no—no. Send your children back here. It is not over. Crumbs on the table have been returned to you. Many assets should have been returned to you. I say to send your children and grandchildren back to Parliament in the future. Do not assume this is the end. It is good for now. But in the years ahead tell the grandchildren to come back. Get the resources. I say this because this person said last night that the Government is quick to give large sums of money to South Canterbury Finance but Maori have spent many years waiting. In 3 months the Government decided to give millions of dollars to South Canterbury Finance. That is why I say to bring the children back. Send them back here.  
In conclusion before I forget a major issue pertains to the mountain Tawhiuau. The Minister has said that yes in this bill it will be returned to Ngati Manawa and after a short time it will return to the Crown. We know that Ngai Tuhoe want Te Urewera returned to Ngai Tuhoe. I do not object to that. Ngai Tuhoe will advance that. But the fear is that Tawhiuau is within Te Urewera National Park. And therein lies a problem. Therefore I appeal to the Minister to take good care when it comes to the situation pertaining to Tawhiuau. The message from the Minister is that Tawhiuau is the mountain of Ngati Manawa. I leave that issue on the table.  
That is enough from me but I wish to thank the Crown staff who advanced these issues. These people have not spoken about them. I salute you all. Finally to you the children and grandchildren of Ngati Whare and Ngati Manawa welcome to Parliament House. It is done it is finished it has reached its conclusion so congratulations well done and greetings to us all. 
] 
Ngati Manawa Claims Settlement Bill read a third time. 
Waiata 
Ngati Whare Claims Settlement Bill read a third time. 
Waiata